text: Samson fik hjertestop
  11 januar 2016 kl. 18.07
  I sommer døde den populære gorilla Samson i Givskud Zoo. Nu er dødsårsagen fundet.
  Gorillaen blev efter sin død sendt til Naturhistorisk Museum i København, hvor han blev obduceret af hjerte og dyrlæger.
  -Der var ingen tegn på blodpropper. Hans hjerte var simpelthen bare holdt op med at slå. Det oplyser dyrlæge Ditte Sandgreen fra Givskud Zoo på deres hjemmeside.
  Hjertet indgår nu i et stort verdensomspændende forskningsprojekt, der omhandler hjertesygdomme hos de store menneskeaber. Resten af Samson blev efter obduktionen overdraget til museet. Her forventes skellettet af ham at blive udstillet om fem år, når det nye naturhistoriske museum står klar.
  På grund af det dårlige hjerte fik Samson hjertemedicin i de sidste par år af sit liv.  Ditte Sandgreen understreger dog, at Samson havde det godt til det sidste
  -Han var velnæret og indtog føde indtil sin død. Under obduktionen fandt man hele fem kg mad i mavesækken.
  